Битка на Ровинама
Битка на Ровинама је вођена 17.05. 1395. године недалеко од данашњег Куртеа де Арђеша у Румунији, између влашког војводе Мирче Старијег (1386—1418) и османског султана Бајазита I (1389—1403). Влашки војвода је уживао подршку угарског краља Жигмунда Луксембуршког (1387—1437), док су се османској војсци нашле српске велможе (Стефан, Марко, Константин Драгаш и вероватно Константин Балшић) које су, као Бајазитови вазали, предводили помоћне одреде. Османска војска је највероватније поражена у борби, али није претрпела значајне губитке. Са друге стране, влашки војвода је после битке признао султанову врховну власт и обавезао се да му плаћа данак.